
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 6
                                                          din 25 ianuarie 2018
                     privind organizarea și desfășurarea Semifinalei Eurovision România în Municipiul Sighișoara, în data de 18 februarie 2018
   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 1.730/19.01.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa cu nr. 78/15.01.2018 a Studioului Teritorial Tîrgu Mureș TVR, înregistrată la Municipiul Sighişoara cu nr. 1.194/16.01.2018, prin care solicită punerea la dispoziție, cu titlu gratuit, a Sălii de Spectacole ”Mihai Eminescu”, a Sălii Festive a Municipiului Sighișoara și a domeniului public aparținând Municipiului Sighișoara din Piața Cetății și str. Hermann Oberth pentru desfășurarea Semifinalei Eurovision România 2018, în Municipiul Sighișoara;
Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora, consiliile locale și consiliile județene pot da în folosinţă gratuită, pe termen limitat, bunuri mobile și bunuri imobile proprietate publică sau privată locală ori județeană, după caz, persoanelor juridice fără scop lucrativ care desfăşoară o activitate de binefacere sau de utilitate publică ori serviciilor publice;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Văzând Raportul de specialitate cu nr. 1.729/19.01.2018 al Direcției Relații Publice și Comunicare, prin care se justifică oportunitatea desfășurării Semifinalei Eurovision 2018, organizate de către Televiziunea Română - Studioul Teritorial Tîrgu Mureș și punerea la dispoziție, cu titlu gratuit, a Sălii de Spectacole ”Mihai Eminescu”, a Sălii Festive a Municipiului Sighișoara și a domeniului public aparținând Municipiului Sighișoara din Piața Cetății și str. Hermann Oberth, pe perioada desfășurării acesteia, îndeplinindu-se prevederile legale în acest sens;


Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „c” şi „d”, (6) lit. „a” pct. 4 şi 7, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,




                            H O T Ă R Ă Ş T E:
Art. 1. Se aprobă organizarea și desfășurarea Semifinalei Eurovision 2018, în data de 18 februarie 2018, în Municipiul Sighișoara, eveniment organizat de către Televiziunea Română - Studioul Teritorial Tîrgu Mureș.
Art. 2. (1) Se aprobă punerea la dispoziție, cu titlu gratuit, a Sălii de Spectacole ”Mihai Eminescu”, în perioada 12 - 19 februarie 2018, pentru desfășurarea Semifinalei Eurovision 2018, către Televiziunea Română - Studioul Teritorial Tîrgu Mureș.

(2) Se aprobă punerea la dispoziție, cu titlu gratuit, a Sălii Festive a Municipiului Sighișoara, în data de 16.02.2018 și în data de 19.02.2018, pentru organizarea conferințelor de presă, către Televiziunea Română - Studioul Teritorial Tîrgu Mureș.
(3) Se aprobă punerea la dispoziție, cu titlu gratuit, a domeniului public aparținând Municipiului Sighișoara din Piața Cetății, în data de 17.02.2018, pentru desfășurarea unui recital organizat în cadrul Semifinalei Eurovision 2018, către Televiziunea Română - Studioul Teritorial Tîrgu Mureș, potrivit planului de situație, anexa nr. 1 la prezenta hotărâre.

(4) Se aprobă punerea la dispoziție, cu titlu gratuit, a domeniului public aparținând Municipiului Sighișoara din str. Hermann Oberth – 6 locuri de parcare, în perioada 12.02.2018 - 19.02.2018, pentru parcarea Carului TV necesar pentru Semifinala Eurovision 2018, către Televiziunea Română - Studioul Teritorial Tîrgu Mureș, potrivit planului de situație, anexa nr. 2 la prezenta hotărâre.

(5) Punerea la dispoziție a sălilor și a domeniului public aparținând Municipiului Sighișoara, către Televiziunea Română - Studioul Teritorial Tîrgu Mureș, se va face pe baza unui proces - verbal de predare - primire. 

Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relaţii Publice și Comunicare – Compartimentul Casa de Cultură, Biroul Logistic, Aprovizionare Tehnico-Materială și Administrativ, Direcția Administrarea Patrimoniului, Serviciul Public Poliția Locală din cadrul Municipiului Sighișoara, S.C. Ecoserv SIG S.R.L. şi Televiziunea Română - Studioul Teritorial Tîrgu Mureș.

Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

          Toth Tivadar                
                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Relaţii Publice şi Comunicare;

  1 ex. Compartimentul Casa de Cultură;
  1 ex. Biroul Logistic, Aprovizionare Tehnico-Materială și Administrativ;  
  1 ex. Direcția Administrarea Patrimoniului;               
  1 ex. Serviciul Public Poliția Locală;

  1 ex. S.C. Ecoserv SIG S.R.L.;

  1 ex. Televiziunea Română - Studioul Teritorial Tîrgu Mureș.

14 ex. 

B.A.
